**Anexa la Hotărârea nr. / .05.2025**

**a Consiliului Local al municipiului Bistrița**

CONTRACT DE FINANȚARE

nr. \_\_\_\_ din data de \_\_\_\_\_\_\_\_\_\_\_

**Încheiat între:**

1. Municipiul Bistrița, cu sediul în Bistrița, Piața Centrală nr. 6, județul Bistrița-Năsăud, cod fiscal 4347569, cont IBAN RO75TREZ24A660601510212X deschis la Trezoreria municipiului Bistrița, reprezentat legal prin Viceprimar 1 dna Stere Florentina - Ștefania, in calitate de **Finanțator**,

și

2. Spitalul Clinic Județean de Urgență Bistrița, cu sediul în Bistrița, str. Gării nr. 9-11, județul Bistrița-Năsăud, cod fiscal 4347550, cont IBAN [\_\_\_\_\_] deschis la Trezoreria municipiului Bistrița, reprezentat legal prin Manager Szekely Paul Gabriel, ȋn calitate de **Beneficiar**,

denumiți împreună „Părțile” și individual „Partea”.

**Art. 1 – Obiectul contractului**

Obiectul prezentului contract îl constituie alocarea de către Finanțator a sumei totale de 3.250 mii lei, către Beneficiar, în scopul realizării următoarelor investiții la locațiile Spitalului Clinic Județean de Urgență Bistrița:

1. Proiectare și execuție lucrări de suplimentare a puterii electrice, la adresa Bulevardul General Grigore Bălan nr. 43 – 2.000 mii lei;
2. Achiziție mobilier Pavilion P+4 (inclusiv vestiare) – 1.250 mii lei.

**Art. 2 – Destinația fondurilor**

1. Suma acordată va fi utilizată exclusiv pentru investițiile menționate la art. 1, ȋn baza documentelor justificative.
2. Este interzisă utilizarea fondurilor în alte scopuri decât cele aprobate.
3. Orice modificare a destinației necesită acordul scris al Finanțatorului.

**Art. 3 – Valoarea contractului și modalitatea de plată**

(1) Valoarea totală a finanțării acordate este de 3.250 mii lei.

(2) Finanțatorul se obligă să vireze suma în contul Beneficiarului indicat mai sus, ȋn termen de 10 zile ȋn baza adresei de solicitare.

(3) Adresa de solicitare va fi însoțită de următoarele documente :

1. Copii contracte și anexe aferente, ( obligațiile și termenele de plată);
2. Facturi sau alte documente justificative emise de furnizori/prestatori de servicii, însoțite de dovada recepției bunurilor/serviciilor;
3. Procese-verbale de recepție, în cazul livrărilor de bunuri sau servicii;
4. Devizul de lucrări aferent valorii solicitate ȋn cererea de transfer, asumat de către dirigintele de șantier/supervizor şi însoțit de documentar fotografic din care să reiasă stadiul lucrărilor/dotările aferente, după caz.

(4) Ȋn cazul solicitării de clarificări din partea finanțatorului, termenul de la alin. (2) se prelungește cu 10 zile de la primirea clarificărilor.

**Art. 4 – Drepturile și obligațiile părților**

(1) Finanțatorul se obligă:

1. Să efectueze plata la termenul convenit şi ȋn limitele creditelor bugetare aprobate prin buget;
2. Să solicite și să verifice documentele justificative privind utilizarea fondurilor;
3. Să monitorizeze modul de implementare a investițiilor finanțate.

(2) Beneficiarul se obligă:

1. Să utilizeze fondurile exclusiv în scopul prevăzut la art. 1;
2. Să întocmească și să transmită Finanțatorului documente justificative (facturi, devize, situații de lucrări etc.);
3. Să transmită orice alte documente aferente investiției, solicitate de finanțator ;
4. Să returneze sumele neutilizate sau utilizate nelegal/nejustificat.

**Art. 5 – Control și răspundere**

(1) Finanțatorul are dreptul de a verifica, prin personal propriu sau împuternicit, modul de utilizare a fondurilor.

(2) În cazul constatării unor nereguli, Beneficiarul va returna suma utilizată necorespunzător, în termen de 30 de zile de la notificare împreună cu plata de dobânzi şi penalități de întârziere sau majorări de întârziere, după caz, aplicabile pentru veniturile bugetare, calculate pentru perioada de când s-a produs prejudiciul/s-a efectuat plata şi până s-au recuperat sumele.

**Art. 6 – Durata contractului**

Prezentul contract intră în vigoare la data semnării de către ambele părți și este valabil până la data de 31.12.2025.

**Art. 7 – Litigii**

Orice neînțelegere între părți se va soluționa pe cale amiabilă, iar în caz contrar de instanțele competente din municipiul Bistrița.

**Art. 8 – Dispoziții finale**

Prezentul contract poate fi modificat numai prin acordul scris al ambelor părți, prin act adițional.

FINANȚATOR BENEFICIAR  
 Viceprimar, Manager,

Stere Florentina - Ștefania Szekely Paul Gabriel

Municipiul Bistrița Spitalul Clinic Județean de Urgență Bistrița

Nr. \_\_\_\_\_\_\_\_\_/\_\_\_\_\_\_\_\_\_\_ Nr.\_\_\_\_\_\_/\_\_\_\_\_\_\_\_\_\_